Diari Oficial de la Generalitat Valenciana


Sumari del DOGV 5699, del 08-02-2008 (2008/1335)

Assumpte civil 000424/2003. Notificació de la sentència a Hans Georg Paschiller.
--------------------------------------------------------------------------------

### Dades del document

Número de DOGV
:   5699

Data del DOGV
:   08-02-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/1335


Data del document
:   21-01-2008

Organisme emissor
:   Jutjat d'Instrucció Número 1 i de Violencia Sobre la Dona de Torrevieja

Tipus de document
:   Edicte

Descriptors 

:   * sistema judicial

Assumpte civil 000424/2003. Notificació de la sentència a Hans Georg Paschiller. [2008/1335]  
Procediment: assumpte civil 000424/2003.  
Judici: judici verbal 000424/2003 (reclamació d'aliments).  
Part demandant: Linda Nicolien Ziemann.  
Part demandada: Hans Georg Paschiller.  
En el judici referenciat, s'ha dictat la resolució que té el text literal següent:  
«Sentència 53/2004  
Torrevieja, 14 d'abril de 2005  
Iris Valero Paredes, jutgessa del Jutjat d'Instrucció número 1, antic mixt número 6 de Torrevieja i partit, ha vist les actuacions registrades amb el número 424/2003, sobre demanda d'aliments en relació amb fills menors presentada per la procuradora dels tribunals Erundina Torregrosa Grima en nom i representació de Linda Nicolien Ziemann, sota la direcció del lletrat Jesús Casero Payá, contra Hans Georg Paschiller, en situació processal de rebel·lia, i amb la intervenció del ministeri fiscal.  
Antecedents de fet  
Primer. La procuradora dels tribunals Erundina Torregrosa Grima en nom i representació de Linda Nicolien Ziemann, va presentar davant del jutjat escrit contra Hans Georg Paschiller, on formulava petició de mesures patrimonials respecte dels fills menors, i feia una exposició dels fets i dels fonaments de dret aplicables, contra [...].  
Segon. Per mitjà d'interlocutòria dictada en data 31 de juliol de 2003, es procedix a l'admissió a tràmit de la demanda, i se cita la part demandada, i el ministeri fiscal contesta a esta per escrit de 26 d'agost de 2003. Per provisió de 30 de setembre de 2004 es va declarar en situació de rebel·lia processal a la part demandada, i per provisió de 7 de març de 2005 es van convocar les parts a la celebració de l'oportuna vista el dia de hui.  
Tercer. Assenyalat dia per a la celebració de la vista va comparéixer únicament la demandant, i es van admetre com a mitjans de prova la documental i l'interrogatori del demandat, i les actuacions quedaren vistes per a sentència.  
Raonaments jurídics  
Primer. La jurisprudència partix del reconeixement de la plena legalitat de tota estable unió de fet, entre un home, una dona, com a manifestació del dret fonamental al «lliure desenvolupament de la personalitat» (article 10 de la Constitució) i la susceptibilitat de constituir amb ella una família tan protegible com la creada a través de la unió matrimonial (article 39 de la Constitució), proclamant que tals unions matrimonials i les More uxorio no poden ser considerades a tals efectes i conseqüències com a realitats equivalents i en conseqüència no els seran aplicables a tals unions normes establides per al matrimoni, llevat que pogueren utilitzar-se per la via de l'analogia. El joc de l'analogia radica en la similitud («semblança» segons l'article 4 del Codi Civil) entre el supòsit que davant de l'òrgan judicial -o intèrpret- es presenta, manca de regulació legal, i a aquell a què es pretén aplicar la norma en qüestió per raó d'eixa semblança o «identitat de raó» qual assenyala l'esmentat precepte, la qual cosa es traduïx que la seua aplicació porte implícita la idea de l'ús raonable del dret. El problema ha de tractar-se com una aplicació analògica de la disciplina matrimonial pel que fa a alguns aspectes d'esta es fan extensius, amb moderació i sobretot investigant la ràtio normativa, a la convivència More uxorio (SS TS de 27 de març i 5 de juliol de 2001, amb totes les anteriors allí citades i, en especial, la de 16 de desembre de 1996).  
Segon. Determinada per conseqüència d'allò que disposen els articles 748.4 i 770.6 de la Llei d'Enjudiciament Civil, l'aplicació de les normes dels processos especials sobre capacitat, filiació, matrimoni i menors a la determinació de les conseqüències en matèria de guarda i custòdia i aliments per als fills menors en cas de crisi de les unions extramatrimonials o More uxorio, res s'oposa, des d'un punt de vista substantiu, a l'aplicació, en la qual cosa siga de menester, de la regulació que l'article 103 del Codi Civil té respecte a les mesures a adoptar respecte dels fills, a més de la directament aplicable pel que fa a la genèrica regulació de les relacions paternofilials continguda en els 159 i següents del mateix cos legal.  
Tercer. En el present cas respecte de la quantia de la pensió d'aliments a favor dels fills comuns, en este sentit cal assenyalar que:  
a) L'obligació de donar aliments que resulta del fet de la generació i és un dels continguts ineludibles de la pàtria potestat és una de les obligacions de major contingut ètic de l'ordenament jurídic que aconseguix rang constitucional com taxativament establix l'article 39 de la CE.  
b) La prestació d'aliments de l'article 110 del Codi Civil és més àmplia que la de l'article 142 del mateix codi i inclou també tots els que comporta la protecció que necessite el fill, per exemple la defensa de la seua persona o drets i tots els destinats a la seua formació i equilibri espiritual, encara que això no significa que la totalitat del que disposa el títol VI del llibre I del Codi Civil sobre aliments no és aplicable als deguts als fills menors si bé el tractament jurídic dels aliments deguts als fills menors presenta una marcada preferència per la qual cosa no ha de veure's afectada per les limitacions pròpies del règim legal d'aliments entre parents que en allò que es referix als fills constituïx una normativa en gran part només adequada al cas dels fills majors d'edat o emancipats.  
c) Esta obligació competix al pare i/o a la mare íntegrament o en la proporció que pertoquen segons el règim econòmic matrimonial (arts. 1.318, 1.362 i 1.438 del Codi Civil) o que haja acordat el jutge (arts. 103.3, 90, 93 del Codi Civil) i s'haurà de tindre en compte quan procedisca la contribució equitativa del fill segons les seues possibilitats a l'alçament de les càrregues familiars.  
La petició d'aliments basant-se en els precitats preceptes instada en el present cas pels tràmits del judici d'aliments gaudix del principi del favor filii que es predica per als fills menors d'edat, i que la prestació alimentària serà coberta en atenció als béns de qui els dóna, i a les necessitats de qui els rep, apreciació que l'òrgan judicial ha de realitzar atenent a les al·legacions de les parts i les proves aportades en funció del principi general de distribució de la càrrega probatòria contingut en l'article 217 de la Llei d'Enjudiciament Civil, que obliga a qui reclama a provar els fets al·legats, i cuidarà de no deixar desateses les exigències imposades per la solidaritat familiar que el legislador tutela, però, al mateix temps, evitarà una protecció desmesurada, amb oblit de les pròpies necessitats de l'alimentant, determinades per la seua personal situació (S. TS de 9 d'octubre de 1981 i 12 de febrer de 1982), corresponent la determinació de la quantia al jutge o tribunal sentenciador.  
Quart. En el present cas, atenent al que disposa l'article 770.3 de la Llei d'Enjudiciament Civil, cal entendre com a admesos els fets al·legats pel cònjuge que ha comparegut per a fonamentar les seues peticions sobre mesures definitives de caràcter patrimonial, així com la prova documental que consta en les actuacions i que acredita l'existència de dos fills comuns, Lana María Ziemann, nascuda el 27 d'agost de 1998, i Marlon Mateo Georg Paschiller Ziemann, nascut el 24 de juliol de 1995, procedix fixar, atenent al denominat mínim vital i al criteri seguit per este jutjat en casos semblants, la quantitat de 150 euros mensuals per a cada un dels dos fills menors.  
Cinqué. No procedix fer especial pronunciament sobre les costes causades, atesa l'índole dels interessos en joc i la naturalesa d'este procediment.  
Vistos els preceptes esmentats i la resta de general i pertinent aplicació.  
Dispositiva  
Que amb l'estimació de la demanda interposada per la procuradora dels tribunals Erundina Torregrosa Grima, en nom i representació de Linda Nicolien Ziemann, contra Hans Georg Paschiller, s'acorden les següents mesures respecte als seus fills menors:   
S'establix una pensió alimentària a favor dels dos fills menors de 150 euros mensuals, per a cada un d'ells, i a càrrec de son pare, Hans Georg Paschiller, que haurà d'ingressar els primers cinc dies de cada mes i per mesos anticipats, en el compte que a este efecte assenyale la mare de la menor.  
La quantitat s'actualitzarà anualment, amb efectes de primer de gener de cada any, en proporció a les variacions que experimenten els índexs de preus al consum, segons l'Institut Nacional d'Estadística o organisme que el substituïsca.  
Notifiqueu esta resolució a les parts i al ministeri fiscal.   
Contra esta resolució es pot interposar recurs d'apel·lació en ambdós efectes per termini de cinc dies, davant de la Secció Setena de l'Audiència Provincial d'Alacant, amb seu a Elx.  
Així esta és la meua sentència, que pronuncie, mane i firme. (Firmes de la jutgessa i del secretari).  
Interlocutòria  
Jutgessa que la dicta: Iris Valero Paredes.  
Lloc: Torrevieja (Alacant).  
Data: 21 de setembre de 2005.  
Havent-ne informat i rebut l'anterior escrit presentat per la procuradora Erundina Torregrosa Grima, en nom i representació de Linda Nicolien Ziemann, uniu a les actuacions corresponents i vist el seu contingut,  
Antecedents de fet   
Primer. En este judici s'ha dictat la sentència de 14 d'abril de 2005, la qual no és ferma per no trobar-se notificada esta a la part demandada, i que ha sigut notificada a la part demandant en data 19 d'abril de 2005.   
Segon. En la referida resolució, en el raonament jurídic quart s'expressa «(...) Lana Maria Ziemann, nascuda el 27 d'agost de 1998, i Marlon Mateo Georg Paschiller Ziemann, nascut el 24 de juliol de 1995(...)», quan en realitat s'hauria d'haver expressat «(...) Lana Maria Ziemann, nascuda el 27 d'agost de 1988, i Marlon Mateo Georg Paschiller Ziemann, nascut l'1 de juliol de 1995 (...)».  
Tercer. La procuradora, senyora Torregrosa, ha presentat escrit sol·licitant la rectificació de l'error anteriorment ressenyat.   
Fonaments de dret   
Únic. L'article 214.1 de la Llei 1/2000, d'Enjudiciament Civil (LECn), després de proclamar el principi que els tribunals no podran variar les seues resolucions una vegada firmades, permet no obstant, en l'apartat 3, rectificar errors materials manifestos o errors aritmètics que s'hagueren pogut cometre, rectificació que pot tindre lloc en qualsevol temps.  
En este cas l'error, ara advertit, és manifest, com es desprén de la simple lectura de les actuacions, per la qual cosa procedix la seua rectificació.  
Part dispositiva   
Es rectifica la sentència, de data 14 d'abril de 2005, en el sentit que on diu el raonament Quart «(...) Lana Maria Ziemann, nascuda el 27 d'agost de 1998, i Marlon Mateo Georg Paschiller Ziemann, nascut el 24 de juliol de 1995 (...)», ha de dir «(...) Lana Maria Ziemann, nascuda el 27 d'agost de 1988, i Marlon Mateo Georg Paschiller Ziemann, nascut l'1 de juliol de 1995 (...)».  
Mode d'impugnació: per mitjà de recurs de reposició davant d'este jutjat, no obstant això, es portarà a efecte el que s'acorda. El recurs haurà d'interposar-se per escrit en el termini de cinc dies hàbils comptadors des de l'endemà de la notificació, amb expressió de la infracció comesa a judici del recurrent, sense els requisits del qual no s'admetrà el recurs (articles 451 i 452 de la LECn).   
Ho acorda i firma sa senyoria. En done fe. (Firmes de la jutgessa i del secretari)»  
En atenció al desconeixement de l'actual domicili o residència de la part demandada, per provisió de 7 de març de 2005 va ser declarada en situació processal de rebel·lia de conformitat amb el que disposen els articles 156.4 i 164 de la Llei 1/2000, d'Enjudiciament Civil, i com no consta domicili del demandat procedix la publicació d'este edicte en el tauler d'anuncis del jutjat i en el Diari Oficial de la Comunitat Valenciana per a dur a efecte la diligència de notificació de la sentència recaiguda en les actuacions de judici verbal de desnonament i interlocutòria de rectificació d'esta.  
Torrevieja, 21 de gener de 2008.- La secretària judicial: Olga Lidón Rubio.